ཞེས་བརྗོད་བྱའི་ཐོག་ནས་གསར་བརྗེའི་འདོད་པ་དང་།རྗོད་བྱེད་ཀྱི་ཐོག་ནས་དོན་གྱི་རང་མོས་སྙན་ངག་སྟེ།ཚིག་རྐང་འདྲ་བ་དག་ལ།ཨ་རྐྱང་ཞིག་དམིགས་སུ་སྦྱར་ནས་བཟུང་སྟེ་མཛེས་པའི་རྒྱན་བཏོད་ཡོད།འདི་རྒྱ་ཡིག་གི་ཐོག་ནས་རང་མོས་སྙན་ངག་གི་ལམ་ནས་བྲིས་པ་ཞིག་རེད་མོད།་བོད་སྐད་དུ་སྒྱུར་དུས་ཚིག་རྐང་དོ་མཉམ་པ་བྱས་ནས་བྲིས་ཡོད་པ་ལྟ་བུ་རེད།གང་ལྟར་སྙན་ངག་འདིའི་ཐོག་ནས་ཨ་ཞེས་འབོད་སྒྲ་ལྟ་བུ་ཞིག་བྲིས་པ་དེ་ནི་རང་མོས་སྙན་ངག་གི་འགྱུར་པ་མཚོན་པའི་ཚིག་གལ་ཆེན་ཞིག་རེད།གོང་བཤད་ལྟར།རང་མོས་སྙན་ངག་གི་རྩོམ་ལུས་འདི་ཞེ་དགུའི་རྗེས་སུ་ཡོང་བ་དང་།ལྷག་པར་ཏུ་རིག་གནས་གསར་བརྗེའི་སྐབས་སུ་རྒྱ་ཁྱབ་དུ་བཀྲམས་ཡོད་པ་དང་།སྤེལ་ཡོད་པའི་རྩོམ་ལུས་ཞིག་རེད།འདི་ནས་ཐད་ཀར་རིག་གནས་གསར་བརྗེ་ཆེན་མོའི་སྐབས་སུ་མོའི་ཙེ་ཏུང་གི་སྙན་རྩོམ་སོགས་བོད་ཡིག་ཏུ་བསྒྱུར་པའི་ཉེར་འབྲས་ཞིག་རེད།ཡིནའང་བཅོས་སྒྱུར་སྒོ་འབྱེད་ཀྱི་རྗེས་སུ།རྩོམ་ལུས་འདི་ནི་བསྒྱུར་རྩོམ་ཙམ་གྱིས་མ་ཡིན་པར།རིག་གསར་གྱི་སྐབས་སུ་སློབ་གཉེར་བྱས་པ་དང་།རྩོམ་གྱི་ལས་ལ་འཇུག་པའི་མི་ཁག་ཅིག་གིས་འདི་ལ་དེང་རབས་བོད་ཀྱི་རྩོམ་རིག་གི་མིང་བཏགས་ནས་བོད་ཡིག་ཏུ་གསར་པ་གསར་རྐྱང་ཞིག་ཡིན་ཁུལ་གྱིས་རང་གིས་བྲིས།གཞུང་གི་དུས་དེབ་སོགས་སུ་སྤེལ།མཐར་བོད་ཁམས་ཡོངས་ལ་ཁྱབ་པ་འདི་བྱུང་བ་ཞིག་རེད།